அடர் ஓநாய் பாம்பு

அடர் ஓநாய் பாம்பு (லைகோடன் அல்போபசுகசு-Lycodon albofuscus) என்பது கொலுப்ரிடே குடும்பத்தைச் சேர்ந்த ஒரு பாம்பு சிற்றினமாகும். இது ஆசியாவில் காணப்படுகிறது. பாம்பு குட்டிகளின் உடலில் வெள்ளை பட்டைகள் இருக்கும் அதே சமயம் முதிர்ச்சியடைந்த பாம்புகள் முற்றிலும் கருப்பு நிறத்திலிருக்கும்.Harrington, Sean M; Jordyn M de Haan, Lindsey Shapiro, Sara Ruane 2018. Habits and characteristics of arboreal snakes worldwide: arboreality constrains body size but does not affect lineage diversification. Biological Journal of the Linnean Society 125 (1): 61–71 

சொற்பிறப்பியல்
இந்த பாம்பின் சிற்றினப் பெயரான அல்போபகசு இலத்தீன் சொல்லான ஆல்பஸ் = வெள்ளை, பசுகசு = இருண்ட அல்லது இருண்ட பின்னணியில் வெள்ளை பட்டைகள் எனும் பொருளில் இதன் குட்டிகளின் நிற அடிப்படையில் பெயரிடப்பட்டது.

விளக்கம்
இவை தன் வாழ்நாள் முழுவதையும் மரங்களிலே கழிக்கின்றன. டஸ்கி அடர் ஓநாய் பாம்பு தாழ்நில காடுகளில், வன விளிம்பு அமைப்புகளில் வாழ்கிறது. இது ஒரு நிலப்பரப்பில் வாழும் சிற்றினமாகும். பெரும்பாலான ஓநாய் பாம்புகளைப் போலவே, இவை பொதுவாக இரவாடுதல் பழக்கவழக்கங்களைக் கொண்டுள்ளது. இது பல்லி மற்றும் தவளைகளை வேட்டையாடுவதாக கூறப்படுகிறது.

லைகோடான் பேரினத்தைச் சேர்ந்த ஓநாய் பாம்புகளின் மிகப்பெரிய சிற்றினங்களில் இதுவும் ஒன்றாகும். இவை அதிக பட்சமாக 2.7 மீட்டர் நீளம் வரை வளரக்கூடியது. இதன் உடலும் வால் பகுதியும் மெல்லியதாகவும், தலை நீளமாகவும் உடலை விட சற்று அகலமாகவும் இருக்கும். இதன் மூக்கு மழுங்கியதாகவும், இதன் கண்கள் நடுத்தர அளவிலும் இருக்கும்.Das, I., 2010. A Field Guide to the Reptiles of South-east Asia. New Holland Publishers (UK) Ltd.

முதிர்ச்சியடைந்த பாம்பின் மேற்பகுதி பழுப்பு அல்லது பழுப்பு-கருப்பு மற்றும் வேறுபடுத்தும் அம்சங்கள் இல்லாமல் வெளிறிக் காணப்படும். எவ்வாறாயினும், இளம் பாம்புகளின் முதுகு முழுவதும் ஏராளமான வெளிர் பட்டைகள் உள்ளன. இவை உடல் மற்றும் வால் முழு நீளத்திலும் சமமாக பரவிக் காணப்படும். இந்த பட்டைகள் மேலே குறுகலாகவும், அடிப்பகுதியில் அகலமாகவும் இருக்கும்.

பரவல்
இது ஆசியாவில் இந்தோனேசியா (சுமாத்திரா, நியாசு), தாய்லாந்து (நாரதிவாட், சாதுன், சோங்க்லா, சூரத் தானி, நகோன் சி தம்மரத், யாலா),
மலேசியா (சபா, சரவாக், போர்னியோ), புலாவ் டியோமன்.

மேற்கோள்கள்

பகுப்பு:லைகோடான்